**Don Quijote de Moldova**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce flori au țevile de pușcă

și tancurile sere de legume

cu muguri cine ne împușcă

Dumnezeu e pus pe glume

În tancuri sere de legume

patu-i câmpul meu de luptă

un înger s-a pierdut în lume

ci eu îi bandajez aripa ruptă

Patu-i câmpul meu de luptă

cu muguri cine mă împușcă

atârnă luna ca o țâță suptă

ce flori au țevile de pușcă

Și tancurile sere de legume

eu sunt cavalerul fără nume

Costel Zăgan, CEZEISME II